stanford-oval/wikipedia huggingface dataset:
Erkki Saaristo
Ura > Seurajoukkueet

Saaristo on Leppävaaran Pyrinnön kasvatti, mutta hän debytoi pääsarjatasolla Helsingin NMKY:n joukkueessa kaudella 1971–1972. Tulokaskaudellaan hän teki keskimäärin 8,3 pistettä ottelua kohden ja kauden päätteeksi joukkue saavutti SM-hopeaa. Lisäksi hän saavutti Suomen cupin hopeaa vuosina 1978 ja 1979. Pisteiden valossa Saaristo pelasi parhaan kautensa kaudella 1980–1981, jolloin hän teki 25,3 pistettä ottelua kohden.
Hän pelasi HNMKY:n paidassa kauden 1981–1982 loppuun asti, jonka jälkeen hän siirtyi Uudenkaupungin Urheilijoihin. Saaristo saavutti SM-pronssia kausina 1984–1985 sekä 1986–1987 ja voitti cup-mestaruuden vuonna 1986. Uudenkaupungin Urheilijat menestyi Saariston aikana cup-kilpailussa, josta se voitti hopeaa vuonna 1987 sekä kultaa vuonna 1988. Hän voitti uransa ainoan Suomen-mestaruuden kaudella 1989–1990. Saaristo lopetti pääsarjauransa kauteen 1991–1992, jolloin seura juhli vielä SM-pronssia.
Ura > Maajoukkue

Saaristo edusti Suomen nuorisomaajoukkueita viidessätoista ottelussa. Hän debytoi miesten maajoukkueessa vuonna 1972 ottelussa Viroa vastaan ja teki yksitoista pistettä. Saaristo oli mukana vuoden 1977 EM-kilpailuissa. Hän pelasi turnauksessa 6,5 pisteen ottelukohtaisella pistekeskiarvolla ja teki pisteiden valossa parhaassa pelissään kaksitoista pistettä Jugoslaviaa vastaan. Saaristo pelasi viimeisen ottelunsa maajoukkueessa vuonna 1986. Hän pelasi tällöin ottelussa Norjaa vastaan ja teki yksitoista pistettä. Kaiken kaikkiaan Saaristo pelasi miesten maajoukkueessa 133 ottelua ja teki niissä keskimäärin 6,9 pistettä.
Ura > Valmennusura

Saaristo toimi ensimmäistä kertaa Korihaiden edustusjoukkueen päävalmentajana kaudella 2000–2001. Kaudella 2001–2002 joukkueen valmentajaksi palkattiin Jukka Mantere, joka sai kuitenkin potkut marraskuussa 2001. Saaristo palasi joukkueen valmentajaksi loppukauden ajaksi.
Aiheesta muualla

Korisliigan pelaajaprofiili (Arkistoitu – Internet Archive)
Suomen joukkue – Koripallon EM-kilpailut 1977
4 Sarkalahti |
5 Kasko |
6 Sten |
7 Taponen |
8 Zitting |
9 Lignell |
10 Mäntynen |
11 Rauramo |
12 Koskinen |
13 Mahlamäki |
14 Laitinen |
15 Saaristo |
Valmentaja Petersen
Estadio de Bata

| Estadio de Bata |
| --- | --- |
 Stadion ulkopuolelta.
Rakennuksen tiedot
Sijainti:  Bata, Päiväntasaajan Guinea
Koordinaatit:  1°49′23″N, 9°47′17″E
Avattu:  2007
Laajennettu:  2010
Kenttä:  nurmi
Käyttäjät
 Akonangui FC 
Katsojakapasiteetti
 40 000 
Lisää rakennusartikkeleitaArkkitehtuurin teemasivulla
Estadio de Bata on monikäyttöinen stadion Batassa, Päiväntasaajan Guineassa. Stadion valmistui vuonna 2007 ja sinne mahtui aluksi 22 000 katsojaa, kunnes sen määrä laajennettiin 40 000 paikkaan vuoden 2012 jalkapallon Afrikan-mestaruuskisoja varten. se toimii Akonangui FC:n kotistadionina.
Elan

| Elan d> o.o. |
| --- | --- |

Kotipaikka:  Slovenia
Emoyhtiö:  KJK Group
Infobox OKVirheellinen NIMI-arvo: 
Elan on slovenialainen urheiluvälineitä ja -vaatteita valmistava ja markkinoiva yhtiö. Se on parhaiten tunnettu suksistaan ja lumilaudoistaan. Elanin muita tuotteita ovat purje- ja moottoriveneet, urheiluvaatteet sekä kuntosali- ja telinevoimistelulaitteet. Tuotemerkki tuli tunnetuksi 1970-luvulla, kun ruotsalainen alppihiihtäjä Ingemar Stenmark voitti kolme peräkkäistä alppihiihdon maailmancupia Elan-suksilla. Toinen saman ajan Elan-kilpalaskija oli slovenialainen Bojan Krizaj. Ruotsalainen mäkihyppääjä Jan Boklöv kehitti V-tyylin Elanin suksien avulla.
Näkymä Elan-suksitehtaasta vuonna 1965.
1980-luvun lopulla Elan kehitti ensimmäisenä carving-tyyliset laskettelusukset Elan SCX.
Elan on kodinkonemerkki Gorenjen ohella ainoita Jugoslavian aikaisia tuotemerkkejä, jotka ovat jääneet elämään valtion hajottua.
Historia

Elanin juuret juontuvat toisen maailmansodan jälkeiseen partisaanityöpajaan, jossa valmistettiin suksia sotilaskäyttöön. Suksien kehittäjänä ja tuotannon organisoijana toimi nuori puuseppä ja vuoden 1936 talviolympialaisiin osallistunut mäkihyppääjä Rudi Finžgar. Vuonna 1949 yhtiö alkoi valmistaa pieniä veneitä, kuten kanootteja ja kajakkeja. Venetuotannon päämateriaaliksi tuli myöhemmin lujitemuovi. Vuosina 1978–1991 Elan valmisti lisenssillä saksalaista DG-purjelentokonetta.[lähde? ]
Jo Jugoslavian sosialismin vuosina noin kaksi kolmannesta Elanin tuotannosta meni vientiin. Vuonna 1983 Elanilla oli 1 076 työntekijää ja 15 mynntikonttoria ympäri maailmaa. Yli 700 000 suksiparin vuosituotannolla Elan oli maailman kolmanneksi suurin suksivalmistaja. Tuolloin suurin oli Rossignol 1,8 miljoonan parin tuotannollaan, ja Elanin kanssa samaa kokoluokkaa edustivat Fischer, Blizzard ja Atomic.
Elan oli puoliksi Slovenian valtion omistuksessa, kunnes sen koko osakekanta myytiin vuonna 2015 Wiltan Enterprises Limited -yhtiölle (95 %) ja Merrill Lynch International -yhtiölle (5 %). Tämän oli määrä antaa yritykselle mahdollisuus maksaa Slovenian valtiolle takaisin sen saamat mutta EU:n vuonna 2012 laittomiksi toteamat valtion yritystuet.
2018 suomalaisomisteinen, Luxemburgiin rekisteröity KJK Management osti Elanin ja kauppa saatettiin päätökseen 2019. KJK Groupin perustaja on Kustaa Äimä.
Yritys tänään

Elan-konserni koostuu nykyisin paristakymmenestä yhtiöstä, ja sen pääomistaja on Skimar-niminen yhtiö. Valtaosassa tuotteista käytetään Elan-merkkiä. Sukset ja purjeveneet valmistetaan yhä Sloveniassa, lumilaudat Itävallassa ja moottoriveneet Kroatiassa. Elanin tuotteita myydään 46 maassa; Pohjois-Amerikassa, Japanissa, Saksassa ja Sveitsissä myynti tapahtuu omien tytäryhtiöiden kautta. Vuonna 2013 Elanin tytäryhtiö Itävallan Kärntenissä meni konkurssiin.[lähde? ]
Yritys tänään > Urheiluvälineet

Elanin osuus maailman suksimarkkinoista oli vuonna 2015 noin kahdeksan prosenttia.
Keväällä 2016 Elan ilmoitti luopuvansa mäkihyppysuksien valmistuksesta.
Elan aloitti polkupyörien valmistuksen uudelleen 15 vuoden tauon jälkeen vuonna 2022.
Yritys tänään > Veneet

Elanin pursimallisto jakautuu kolmeen sarjaan. Impressionit ovat perhe- ja charterpursia (pituudet 40, 45 ja 50 jalkaa); GT-line on ylellisempi mallisarja (44 ja 50 jalkaa); ja E-sarja urheiluhenkisempi (30, 35, 40 ja 50 jalkaa).
Elanin veneiden pääsuunnittelijoita ovat brittiläiset Rob Humphreys (purjeveneet) ja Tony Castro (moottoriveneet).
Aiheesta muualla

Elanin verkkosivustojen etusivu
https://www.elan-yachts.com/ Elan-purjeveneet
Elan 210 -purjeveneen esittely (Arkistoitu – Internet Archive), Vene-lehti 4/2014 (pdf)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Elan (company)
Slovenialainen mäkihyppääjä Špela Rogelj Elan-suksineen.
Elan 40 -purjevene.
Käännös suomeksi
FS Latouche-Tréville (D646)

| Latouche-Tréville |
| --- | --- |
 Latouche-Tréville

Aluksen vaiheet
Rakentaja:  Arsenal de Brest
Kölinlasku:  15. helmikuuta 1984
Laskettu vesille:  19. maaliskuuta 1988
Palveluskäyttöön:  16. heinäkuuta 1990
Tekniset tiedot
Uppouma:  3 550 t 4 500 t (kuormattu)
Pituus:  139 m
Leveys:  14 m
Syväys:  5,8 m
Koneteho:  2 x Pielstick PA 6 V280 STD -dieselmoottoria 5 200 hv (3 878 kW) 2 x Rolls-Royce Olympus TM3B -kaasuturbiinia 26 000 hv (19 388 kW)
Nopeus:  29,5 solmua (kaasuturbiini) 21 solmu (dieselmoottorit)
Miehistöä:  20 upseeria 120 aliupseeria 95 miehistönjäsentä
Aseistus
Aseistus:  1 x Creusot-Loire Compact 100 mm/55 Mle 68 2 x 20 mm modèle F2 4 x 12,7 konekivääriä 1 x Crotale EDIR 2 x Simbad 4 x Exocet MM38 2 x L5 torpedoputkea 2 x Westland Lynx WG13 Mk.4
Latouche-Tréville on Ranskan laivaston 1990 palvelukseen otettu Georges Leygues -luokan monitoimifregatti.
Valmistus

Alus tilattiin Brestin laivastontelakalta, missä köli laskettiin 15. helmikuuta 1984. Se laskettiin vesille 19. maaliskuuta 1988 ja otettiin palvelukseen 16. heinäkuuta 1990.
Palvelus

Alus oli palveluksessa 2014.
FS Lapérouse (A791)

| Lapérouse |
| --- | --- |

Aluksen vaiheet
Rakentaja:  DCN, Lorient
Kölinlasku:  11. kesäkuuta 1985
Laskettu vesille:  14. marraskuuta 1986
Palveluskäyttöön:  20. huhtikuuta 1988
Tekniset tiedot
Uppouma:  830 t (standardi) 970 t (kuormattu)
Pituus:  59 m
Leveys:  10,90 m
Syväys:  3,63 m
Koneteho:  2 x SACM Wärtsilä UD30V12M6 -dieselmoottoria 2 500 hv 1 840 kW
Nopeus:  22 solmua
Miehistöä:  30, joista 3 upseeria
Aseistus
Aseistus:  2 x 12,7 mm konekivääriä vesitykki
Lapérouse (runkonumero A791) on Ranskan laivaston Lapérouse-luokan merentutkimusalus.
Valmistus

Alus tilattiin Lorientista Direction des Constructions Navalesilta (DCN), missä köli laskettiin 11. kesäkuuta 1985. Se laskettiin vesille 14. marraskuuta 1986 ja otettiin palvelukseen 20. huhtikuuta 1988.
Palvelus

Alus on sijoitettuna Brestiin.
Emilio Ferrera

Emilio Ferrera (s. 19. kesäkuuta 1967 Schaerbeek) on belgialainen jalkapallovalmentaja ja entinen pelaaja.
Ura pelaajana

Ferrara edusti urallaan useita belgialaisseuroja, muttei noussut suureen menestykseen. Hän pelasi juniori-ikäisenä myös yhden kauden suurseura RSC Anderlechtissa.
Ura pelaajana > Seurat pelaajana

1975–1982 KVV Crossing Schaerbeek
1982–1983 RSC Anderlecht
1983–1986 KSC Eendracht Aals
1986–1987 SC Wolvertem
1987–1990 K. Stade Leuven
1991–1992 FC Sérésien
1991–1992 FC Ganshoren
Ura valmentajana

Valmennusurallaan Ferrera on valmentanut Belgiassa ja Kreikassa. Club Bruggesta lähdettyään Ferrera toimi lyhyen aikaa Skoda Xanthin ja Panthrakikosin valmentajana. Keväällä 2009 hän teki sopimuksen Panioniosin kanssa.  
Tammikuussa 2010 hän palasi kolmen Kreikan vuoden jälkeen takaisin kotimaahansa KSC Lokerenin päävalmentajaksi.  Hän luotsasi seuran Belgian liigassa sijalle 14 ja teki kauden jälkeen tilaa Peter Maesille.
Lokakuun lopussa 2010 Ferrera palasi Panthrakikosin päävalmentajaksi.  Hän sai potkut seurasta maaliskuussa 2011. Saman vuoden heinäkuussa hän jatkoi uraansa Al-Shababissa, jossa toimi ensin apuvalmentajana ja syyskuusta joulukuuhun 2013 päävalmentajana.
Helmikuussa 2014 Ferrera palasi valmentamaan Belgiaan KRC Genkin joukkuetta.  Hän sai kuitenkin potkut seurasta heinäkuun lopussa 2014.
Ura valmentajana > Seurat valmentajana

1993–1994 RRC Bryssel
1994–1995 Club América (Leo Beenhakkerin apulaisvalmentaja)
1995–1996 RRC Bryssel
1996–1997 Racing Jet Wavre
1997–10/1999 SK Lombeek
10/1999–9/2001 KSK Beveren
10/2001–2002 RWD Molenbeek
2002–2004 Lierse S.K.
2004–2/2005 FC Bryssel
2005–10/2005 R.A.A. Louviéroise
4/2006–1/2007 Club Brugge
2007 Skoda Xanthi FC
2008–2009 Panthrakikos FC
2009–1/2010 Panionios FC
1–6/2010 KSC Lokeren
10/2010–3/2011 Panthrakikos FC
2011–9/2013 Al-Shabab FC
9–12/2013 Al-Shabab FC
2–7/2014 KRC Genk
FS Le Hardi (1938)

| Le Hardi |
| --- | --- |
 Le Hardi

Aluksen vaiheet
Rakentaja:  Ateliers et Chantiers de la Loire, Nantes
Kölinlasku:  20. toukokuuta 1936
Laskettu vesille:  4. toukokuuta 1938
Poistui palveluskäytöstä:  miehistönsä upottama 1942
Tekniset tiedot
Uppouma:  1 800 t
Pituus:  117,20 m
Leveys:  11,10 m
Syväys:  4,20 m
Koneteho:  58 000 shp
Nopeus:  37 solmua
Miehistöä:  187
Aseistus
Aseistus:  6 × 130 mm tykkiä 2 × 37 mm ilmatorjuntatykkiä 7 × 13,2 mm ilmatorjuntakonekivääriä 7 x 550 mm torpedoputkea
Le Hardi oli Ranskan laivaston 1938 vesille laskettu Hardi-luokan hävittäjä.
Valmistus

Alus tilattiin Nantesista Atelier et Chantiers de la Loirelta, missä köli laskettiin 20. toukokuuta 1936. Alus laskettiin vesille 4. toukokuuta 1938. Se oli koeajoissa heinäkuussa ja marraskuussa 1939, mutta alusta ei liitetty laivastoon ennen Ranskan antautumista kesäkuussa 1940. Sotatoimien päätyttyä Ranskassa alus siirrettiin Touloniin.
Palvelus

Marraskuussa 1942 Saksan miehitettyä Vichyn Ranskan Le Hardin miehistö upotti aluksensa Toulonissa laivaston mukana. Regia Marina nosti hylyn korjattavaksi. Se liitettiin Italian laivastoon nimellä FR 37, mutta korjaustyöt olivat edelleen kesken Italian antautuessa liittoutuneille syyskuussa 1943. Saksa miehitti aluksen Savonassa ja sen miehistö upotti aluksensa Genovassa huhtikuussa 1945.
F1 2010

| F1 2010 |
| --- | --- |

 F1 2010 pelin kansikuva.
Kehittäjä:  Codemasters Birmingham
Julkaisija:  Codemasters
Jakelija:  Steam
Tuottaja:  Paul Jeal
Suunnittelija:  Steve Hood
Säveltäjä:  Ian Livingstone
Pelisarja:  Formula 1
Pelimoottori:  EGO Engine 1.5
Julkaistu:  NA 22. syyskuuta 2010 AUS 22. syyskuuta 2010 EU 23. syyskuuta 2010 UK 24. syyskuuta 2010
Lajityyppi:  ajopeli
Pelimuoto:  yksinpeli, moninpeli
Ikäluokitus:  ACB: G ESRB: E  Virheellinen ESRB-arvo PEGI: 3
Alusta:  PlayStation 3 Xbox 360 Microsoft Windows
Jakelumuoto:  Blu-ray, DVD
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK       : 
F1 2010 on Codemastersin kehittämä ja julkaisema ajopeli, joka perustuu Formula 1 -kauteen 2010. Peli julkaistiin PlayStation 3-, Xbox 360- ja Microsoft Windows -alustoille syyskuussa 2010. Julkaisuviikollaan peli nousi heti Isossa-Britanniassa viikon myydyimmäksi peliksi. Peliä on myyty 2,3 miljoonaa kappaletta maailmanlaajuisesti.
Peli sisältää kaikki kauden 2010 kuljettajat, tallit ja radat sekä uuden Korea International Circuit -radan Etelä-Koreassa. Pelin uratilassa voi ajaa seitsemän kokonaista F1-kautta. Uratilassa jokaisen kisan jälkeen siirrytään varikolle tapaamaan kisainsinöörejä, kävellään varikkoalueella ja tavataan mediaa, joten vuorovaikutus median kanssa on erittäin tärkeä osa uraa. Pelin sääjärjestelmää kutsutaan Active Track Technologyksi. Pelin ajettavuutta on ollut suunnittelemassa entisen Brawn GP -tallin testikuljettaja Anthony Davidson.
F1 2010 palkittiin BAFTA-palkinnolla vuoden 2010 urheilupeliksi.
Tallit ja kuljettajat

| Talli | Valmistaja | Auto | Moottori | Renkaat | Nro | Kuljettaja |
| --- | --- | --- | --- | --- | --- | --- |
|  Vodafone McLaren Mercedes | McLaren | MP4-25 | Mercedes | B | 1 |  Jenson Button |
|  Vodafone McLaren Mercedes | McLaren | MP4-25 | Mercedes | B | 2 |  Lewis Hamilton |
|  Mercedes GP Petronas Formula One Team | Mercedes | MGP W01 | Mercedes | B | 3 |  Michael Schumacher |
|  Mercedes GP Petronas Formula One Team | Mercedes | MGP W01 | Mercedes | B | 4 |  Nico Rosberg |
|  Red Bull Racing | Red Bull | RB6 | Renault | B | 5 |  Sebastian Vettel |
|  Red Bull Racing | Red Bull | RB6 | Renault | B | 6 |  Mark Webber |
|  Scuderia Ferrari Marlboro | Ferrari | F10 | Ferrari | B | 7 |  Felipe Massa |
|  Scuderia Ferrari Marlboro | Ferrari | F10 | Ferrari | B | 8 |  Fernando Alonso |
|  AT&T Williams | Williams | FW32 | Cosworth | B | 9 |  Rubens Barrichello |
|  AT&T Williams | Williams | FW32 | Cosworth | B | 10 |  Nico Hülkenberg |
|  Renault F1 Team | Renault | R30 | Renault | B | 11 |  Robert Kubica |
|  Renault F1 Team | Renault | R30 | Renault | B | 12 |  Vitali Petrov |
|  Force India F1 Team | Force India | VJM03 | Mercedes | B | 14 |  Adrian Sutil |
|  Force India F1 Team | Force India | VJM03 | Mercedes | B | 15 |  Vitantonio Liuzzi |
|  Scuderia Toro Rosso | Toro Rosso | STR5 | Ferrari | B | 16 |  Sébastien Buemi |
|  Scuderia Toro Rosso | Toro Rosso | STR5 | Ferrari | B | 17 |  Jaime Alguersuari |
|  Lotus Racing | Lotus | T127 | Cosworth | B | 18 |  Jarno Trulli |
|  Lotus Racing | Lotus | T127 | Cosworth | B | 19 |  Heikki Kovalainen |
|  Hispania Racing F1 Team | HRT | F110 | Cosworth | B | 20 |  Karun Chandhok |
|  Hispania Racing F1 Team | HRT | F110 | Cosworth | B | 21 |  Bruno Senna |
|  BMW Sauber F1 Team | BMW Sauber | C29 | Ferrari | B | 22 |  Pedro de la Rosa |
|  BMW Sauber F1 Team | BMW Sauber | C29 | Ferrari | B | 23 |  Kamui Kobayashi |
|  Virgin Racing | Virgin | VR-01 | Cosworth | B | 24 |  Timo Glock |
|  Virgin Racing | Virgin | VR-01 | Cosworth | B | 25 |  Lucas di Grassi |
Radat

| Nro | Kilpailu | Rata |
| --- | --- | --- |
| 1 |  Bahrainin Grand Prix | Bahrain International Circuit, Sakhir |
| 2 |  Australian Grand Prix | Albert Park Grand Prix Circuit, Melbourne |
| 3 |  Malesian Grand Prix | Sepang International Circuit, Sepang |
| 4 |  Kiinan Grand Prix | Shanghai International Circuit, Shanghai |
| 5 |  Espanjan Grand Prix | Circuit de Catalunya, Montmeló |
| 6 |  Monacon Grand Prix | Circuit de Monaco, Monte Carlo |
| 7 |  Turkin Grand Prix | İstanbul Park, Istanbul |
| 8 |  Kanadan Grand Prix | Circuit Gilles Villeneuve, Montreal |
| 9 |  Euroopan Grand Prix | Valencian katurata, Valencia, Espanja |
| 10 |  Britannian Grand Prix | Silverstone Circuit, Silverstone |
| 11 |  Saksan Grand Prix | Hockenheimring, Hockenheim |
| 12 |  Unkarin Grand Prix | Hungaroring, Mogyoród |
| 13 |  Belgian Grand Prix | Circuit de Spa-Francorchamps, Stavelot |
| 14 |  Italian Grand Prix | Autodromo Nazionale Monza, Monza |
| 15 |  Singaporen Grand Prix | Marina Bay Street Circuit, Singapore |
| 16 |  Japanin Grand Prix | Suzuka Circuit, Suzuka |
| 17 |  Korean Grand Prix | Korean International Circuit, Yeongam |
| 18 |  Brasilian Grand Prix | Autódromo José Carlos Pace, São Paulo |
| 19 |  Abu Dhabin Grand Prix | Yas Marina Circuit, Abu Dhabi |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:F1 2010 (video game)
Käännös suomeksi
Ewen kieli

| Ewe |
| --- | --- |
 Ewen puhuma-alue keltaisella
Oma nimi:  Eʋegbe
Muu nimi:  éwé
Tiedot
Alue:   Ghana  Togo  Benin
Virallinen kieli:  ei virallista asemaa
Puhujia:  n. 3 000 000
Kirjaimisto:  latinalainen kirjaimisto
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  kwakielet gbe-kielet
Kielikoodit
ISO 639-1:  ee
ISO 639-2:  ewe
ISO 639-3:  ewe
 Ohje 
Ewe (omakielinen nimi: Èʋegbe‎) on Ghanassa, Togossa ja Beninissä puhuttava nigeriläis-kongolainen kieli. Sitä puhuu äidinkielenään yli kolme miljoonaa ihmistä. Ewe tunnetaan myös nimillä ebwe, efe, ehwe, eibe, eue, eve, gbe, krepe, krepi, popo ja vhe. Ewen kieli liittyy läheisesti gbe-kieliin, kuten fon, gen, phla, phera ja aja.
Ewe on tonaalinen kieli. Kielen tutkijoihin kuuluu muun muassa saksalainen Diedrich Hermann Westermann (1875-1956), joka julkaisi useita ewen kielen sanakirjoja ja kielioppeja.
Eweä kirjoitetaan latinalaisilla aakkosilla. Raamattu kännettiin kokonaisuudessaan eweksi vuonna 1911.
Kieli jaetaan seitsemään päämurteeseen.
Wikipedia eweksi aloitettiin vuonna 2004.
Fonologia > Konsonantit

|  | Bilabiaali | Labiodentaali | Alveolaari | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | m |  |  |  | ɲ | ŋ |  |
| Klusiili | p | d |  | t | d | ɗ |  | k | g |  |
| Affrikaatta |  |  | ts | dz |  |  | kp | gb |  |
| Frikatiivi | ɸ | β | f | v |  |  |  | ɣ | h |
| Lateraali |  |  | l |  |  |  |  |
| Tremulantti |  |  | r |  |  |  |  |
| Puolivokaali | w |  |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ɔ |
| Avoin |  | a |  |
Kaikki vokaalit, lukuun ottamatta puolisuppeita, voivat esiintyä myös nasaalisina.
Lähde:
Kielinäyte

»Wodzi amegbetɔwo katã ablɔɖeviwoe eye wodzena bubu kple gomekpɔkpɔ sɔsɔe. Susu kple dzitsinya le wo dometɔ ɖesiaɖe si eyata wodze be woanɔ anyi le ɖekawɔwɔ blibo me.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Estaing (Aveyron)

Château d'Estaing
Estaing on kunta Aveyronin departementissa Midi-Pyrénées'n hallintoalueella Ranskassa. Kunnassa oli 612 asukasta vuoden 1999 väestönlaskennassa. Estaingin pinta-ala on 17 neliökilometriä.
Estaing kuuluu kauneimpien ranskalaiskylien järjestöön Les Plus Beaux Villages de France. Siihen kuuluu samasta departementista yhdeksän muutakin kylää.
Ewen Bremner

| Ewen Bremner |
| --- | --- |
 Bremner vuonna 2017.
Henkilötiedot
Syntynyt: 30. marraskuuta 1970 (ikä 53) Edinburgh, Skotlanti
Ammatti:  näyttelijä
Näyttelijä
Aktiivisena:  1985–
Merkittävät roolit:  Spud (Trainspotting,  T2 Trainspotting)
Aiheesta muualla
IMDb 
Elonet
Ewen Bremner (s. 30. marraskuuta 1970 Edinburgh, Skotlanti), on skotlantilainen näyttelijä. Hänen tunnetuimpia roolejaan on narkomaani Daniel "Spud" Murphy, jota hän on esittänyt vuoden 1996 elokuvassa Trainspotting ja  sen vuonna 2017 ensi-iltansa saaneessa jatko-osassa T2 Trainspotting. Ensimmäisen Trainspottingin menestyksen myötä hän sai sivuosaroolit suurtuotannoista Pearl Harbor ja Isku Mogadishuun, joista molemmissa hän esitti yhdysvaltalaista sotilasta.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1986 | Heavenly Pursuits | Heavenly Pursuits | Stevie Deans |
| 1990 | Forget About Me | Forget About Me | Broke |
| 1992 | As You Like It | As You Like It | Silvius |
| 1993 | Naked | Naked | Archie |
| 1995 | Judge Dredd – tuomari | Judge Dredd | Junior Angel |
| 1996 | Trainspotting | Trainspotting | Daniel "Spud" Murphy |
| 1998 | The Acid House | The Acid House | Colin "Coco" Bryce |
| 1999 | Julien Donkey-Boy | Julien Donkey-Boy | Julien |
| 2000 | Snatch – hävyttömät | Snatch | Mullet |
| 2001 | Pearl Harbor | Pearl Harbor | Luutnantti Red Winkle |
| 2001 | Isku Mogadishuun | Black Hawk Down | Shawn Nelson |
| 2002 | Tuomion päivä | The Reckoning | Simon Damian |
| 2003 | Pako viidakkoon | The Rundown | Declan |
| 2003 | Frankie Mac - 16 Years of Alcohol | 16 Years of Alcohol | Jake |
| 2003 | Skagerrak | Skagerrak | Gabriel |
| 2004 | Alien vs. Predator | Alien vs. Predator | Graeme Miller |
| 2004 | Maailman ympäri 80 päivässä | Around the World in 80 Days | Tarkastaja Fix |
| 2005 | Match Point | Match Point | Tarkastaja Dowd |
| 2007 | Arvoituksia arkussa | Death at a Funeral | Justin |
| 2007 | Hallam Foe | Hallam Foe | Andy |
| 2008 | Fool's Gold | Fool's Gold | Alfonz |
| 2008 | Faintheart | Faintheart | Julian |
| 2010 | You Will Meet a Tall Dark Stranger | You Will Meet a Tall Dark Stranger | Henry Strangler |
| 2012 | Suuret toiveet | Great Expectations | Wemmick |
| 2013 | Jack the Giant Slayer | Jack the Giant Slayer | Wicke |
| 2013 | Snowpiercer | Snowpiercer | Andrew |
| 2014 | Get Santa | Get Santa | PC Pinkerton |
| 2014 | Exodus: Gods and Kings | Exodus: Gods and Kings | Expert |
| 2014 | Skumringslandet | Skumringslandet | Rabbi Dunbar |
| 2017 | Wonder Woman | Wonder Woman | Charlie |
| 2017 | T2 Trainspotting | T2 Trainspotting | Daniel "Spud" Murphy |
| 2017 | Renegades | Renegades | Jim Rainey |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1994 | Komisario Frost | A Touch of Frost | Gordon Hicks | 1 jakso |
| 1997 | Kummat heput | Harry Enfield and Chums | Jockey / Jim | 5 jaksoa |
| 2000 | Michael Fryn salattu elämä | The Secret World of Michael Fry | Michael Fry | Minisarja |
| 2008 | Kovan onnen kundi | My Name Is Earl | Raynard | 1 jakso |
| 2009 | Triffidien kapina | The Day of the Triffids | Walter Strange | 1 jakso |
| 2009 | Erikoisjoukkue | Spooks | Ryan Baisley | 1 jakso |
| 2015 | Karkotetut | Banished | Pastori Johnson | 7 jaksoa |
Aiheesta muualla

Kuvia tai muita tiedostoja aiheesta Ewen Bremner Wikimedia Commonsissa
Ewen Bremner Elonetissä.
Ewen Bremner Internet Movie Databasessa. (englanniksi)
FS Lalande (1889)

| Lalande |
| --- | --- |

Aluksen vaiheet
Rakentaja:  Forges et Chantiers de la Gironde, Bordeaux
Kölinlasku:  1887
Laskettu vesille:  21. maaliskuuta 1889
Palveluskäyttöön:  lokakuu 1890
Poistui palveluskäytöstä:  1912
Tekniset tiedot
Uppouma:  1 968 t
Pituus:  95,00 m
Leveys:  9,00 m
Syväys:  5,18 m
Koneteho:  5 800 ihp
Nopeus:  20,5 solmua
Miehistöä:  201
Aseistus
Aseistus:  4 × 140 mm/30 Mle 1881 -tykkiä 4 × 47 mm tykkiä 20 × 37 mm Mle 1885 -tykkiä 4 × 350 mm torpedoputkea 150 miinaa
FS Lalande oli Ranskan laivaston vuonna 1889 vesillelaskettu Troude-luokan panssarikansiristeilijä.